钦定古今图书集成/明伦汇编/氏族典/第287卷 > 黄吉士
## 钦定古今图书集成/明伦汇编/氏族典/第287卷 > 黄吉士

按《畿辅通志》：“吉士，字云蛟，内黄人。少醇谨，有德量。尝
夜读书，有鬼魅吟哦，吉士自若。万历初，成进士，授行
人，擢御史，正色立朝，权贵惮之。”巡芦沟，请停门税；按
淮扬，请停浮盐；按宣云，请停矿使。晋京兆，步祷祈雨，
有戚里犯屠禁，绳以法，神宗询其故，中宫以府丞禁
屠对。上曰：“彼为国为民，吾宁甘食肉哉？”是夜遣中使
持御酒赐之。